2023 आईपीएल

2023 आईपीएल चाहे 2023 इंडियन प्रीमियर लीग (जेकरा स्पांसरशिप के चलते टाटा आईपीएल 2023, आ अउरी नाँव आईपीएल 16 से जानल जात बा), भारतीय ट्वेंटी20 क्रिकेट फ्रेंचाइजी इंडियन प्रीमियर लीग के 16वाँ सीजन हवे। एकर मलिकाई बीसीसीआई के लगे बा आ इहे एकर संचालन क रहल बाटे।

एह सीजन से आ आगे, आईपीएल अपना होम एंड अवे (अपना घरेलू मैदान पर आ बाहर के मैदान पर) फारमेट में चार सालन के गैप के बाद लवट रहल बाटे काहें से कि एह दौरान कोविड-19 महामारी के चलते तीन गो सीजन न्यूट्रल मैदान प आयोजित कइल गइल रहलें। दसों टीम अपना होम ग्राउंड पर मैच खेलिहें जे पूरा भारत में अलग-अलग जगह पर बाने। आसाम के बरसापारा स्टेडियम पहिली बेर आईपीएल के मैदान बनी जहाँ राजस्थान रॉयल्स के कुछ मैच खेलल जइहें।

 नियम 
एह सीजन में कुछ नाया नियम सभ के बीसीसीआई द्वारा जोड़ल गइल बाटे, जइसे कि फील्डिंग करे वाला साइड पर 5 रन के पेनल्टी लगावल जाई अगर फील्डर भा बिकेटकीपर के कौनों किसिम के अनुचित हरकत (अनफेयर मूवमेंट) होखे आ जवना बॉल पर अइसन होखी ऊ बॉल फील्ड अंपायर द्वारा डेड करार दिहल जाई। कप्तान लोगन के इजाजत रहल कि ऊ लोग टॉस होखले के बाद आपन प्लेइंग इलेवेन आ इंपैक्ट प्लेयर घोषित क सके, जवना से कि ऊ लोग खेले के कंडीशन अनुसार खेल सके।
अगर कौनों टीम निर्धारित समय सीमा में बालिंग करे में बिफल रही, खाली भर चार गो फील्डर लोग के 30 गज के घेरा के बहरें रखे के इजाजत होखी। टीम अब वाइड बाल आ नो-बाल के रिव्यू डीआरएस के इस्तेमाल से करा सकत बाटे, जे एकरा पहिले डब्लूपीएल में लागू करावल गइल रहल।

बीसीसीआई एह सीजन आ आगे खातिर नाया इंपैक्ट प्लेयर के नियम शुरू क रहल बाटे। टीम द्वारा एकरा तहत प्लेइंग इलेवेन के अलावा चार गो अउरी सब्स्टीच्यूट लोगन के नाँव दे सके ला जिनहन लोग के इंपैक्ट प्लेयर कहल जाई आ इनहन लोगन में से एक ठो के इस्तेमाल मैच के दौरान के रूप में कइल जा सकी।

 लोगन के बदली 
नवंबर 2022 में मयंक अग्रवाल के जगह शिखर धवन पंजाब किंग्स के कप्तान बनलें। अनिल कुंबले के जगह ट्रेवर बेलिस के पंजाब किंग्स के मुख्य कोच के रूप में शामिल कइल गइलें। अगस्त 2022 में चंद्रकांत पंडित ब्रेंडन मैककुलम के जगह कोलकाता नाइट राइडर्स के मुख्य कोच के रूप में जगह लिहलें। टॉम मूडी के जगह ब्रायन लारा सनराइजर्स हैदराबाद के मुख्य कोच के रूप में जगह लिहलें। मुंबई इंडियंस महेला जयवर्धन के एह फ्रेंचाइजी में स्ट्रेटेजिक भूमिका में प्रोमोट कइले बा आ मार्क बाउचर के 2023 खातिर कोच के रूप में भर्ती कइले बाटे।

आईपीएल के नीलामी 23 दिसंबर 2022 के कोच्चि में भइल।IPL 2023: Auction list RELEASED, 273 Indian, 132 overseas players; check full list here. DNA India. 13 दिसंबर 2022. सबसे महँग खिलाड़ी सैम करन रहलें जिनके पंजाब किंग्स द्वारा  में खरीदल गइल, ई लीग के इतिहास में कौनों खिलाड़ी खातिर सभसे ढेर भुगतान कइल गइल।

 प्रमुख लोग 
टीमकोचकप्तान चेन्नई सुपर किंग्स स्टीफेन फ्लेमिंग एमएस धोनी डेल्ही कैपिटल्स रिकी पोंटिंग डेविड वार्नर पंजाब किंग्स ट्रेवर बेयलिस शिखर धवन कोलकाता नाईट राइडर्स चंद्रकांत पंडित नितीश राणा मुंबई इंडियंस मार्क बाउचर रोहित शर्मा राजस्थान रॉयल्स कुमार संगाकारा संजू सैमसन रॉयल चैलेंजर्स बैंगलौर संजय बाँगर फाफ डी प्लेसिस सनराइजर्स हैदराबाद ब्रायन लारा ऐडेन मार्क्रम लखनऊ सुपर जायंट्स एंडी फ्लावर केएल राहुल गुजरात टाइटंस आशीष नेहरा हार्दिक पंड्या

 खेल के जगह 
लीग स्टेज भारत के 12 गो जगहन पर खेलल जाई जबकि प्लेऑफ फेज के शेड्यूल के ऐलान अबहीं नइखे भइल। आसाम में गुवाहाटी के स्टेडियम आईपीएल में आपन नया शुरुआत करी आ राजस्थान रॉयल्स के पहिला दू गो घरेलू मैच के मेजबानी करी आ एकरे बाद राजस्थान के टीम आपन बाकी पाँच गो घरेलू मैच जयपुर में खेली, जबकि हिमाचल के धर्मशाला 10 साल के गैप के बाद आईपीएल में वापसी करी आ करी पंजाब किंग्स के घरेलू मैच के अंतिम 2 मैच के मेजबानी करी, जवना के पहिले उ लोग मोहाली में घरेलू मैच के पहिला पांच मैच खेलिहें। बाकी आठ गो टीम आपन सगरी घरेलू मैच अपना पारंपरिक घरेलू मैदान में खेलिहें।

अहमदाबादबंगलुरुचेन्नईगुजरात टाइटंसरॉयल चैलेंजर्स बैंगलौरचेन्नई सुपर किंग्स नरेंद्र मोदी स्टेडियम एम. चिन्नास्वामी स्टेडियम एम. ए. चिदंबरम स्टेडियमकैपसिटी: 132,000कैपसिटी: 40,000कैपसिटी: 50,000 300x300px250x250pxदिल्लीधर्मशालागुवाहाटीडेल्ही कैपिटल्सपंजाब किंग्सराजस्थान रॉयल्स अरुण जेटली स्टेडियम हिमाचल प्रदेश क्रिकेट एसोसिएशन स्टेडियम आसाम क्रिकेट एसोसिएशन स्टेडियमकैपसिटी: 41,000कैपसिटी: 23,000कैपसिटी: 50,000300x300pxframeless|300x300px300x350pxहैदराबादजयपुरकोलकातासनराइजर्स हैदराबादराजस्थान रॉयल्सकोलकाता नाईट राइडर्स राजीव गांधी इंटरनेशनल क्रिकेट स्टेडियम सवाई मानसिंह स्टेडियम ईडन गार्डेन्सकैपसिटी: 55,000कैपसिटी: 30,000कैपसिटी: 68,000300x300px260x260px Frameless|230x200pxलखनऊमोहालीमुंबईलखनऊ सुपर जायंट्सपंजाब किंग्समुंबई इंडियंस इकाना क्रिकेट स्टेडियम इंदरजीत सिंह बिंद्रा स्टेडियम वानखेड़े स्टेडियमकैपसिटी: 50,000कैपसिटी: 27,000कैपसिटी: 33,000 300x300px290x290px

 टिकट 
एह सीजन में दर्शक लोग पेटीएम इनसाइडर, टिकटजीनी डॉट इन वेबसाइट आ बुक माई शो मोबाइल एप्लीकेशन सभ से मैच के टिकट ऑनलाइन खरीद सके ला आ बॉक्स ऑफिस से एरिना सभ पर भी टिकट खरीद सके ला। टिकट के दाम ₹800–10,000 बा। 2 साल आ ओकरा से अधिका उमिर के दर्शकन के वेन्यू में बइठ के खेल देखे खातिर टिकट के जरूरत पड़ी। टिकट बेचे वाला एप्लीकेशन, बुक माई शो आ पेटीएम इनसाइडर एपीके खेल से कम से कम 2-3 दिन पहिले खरीदार के घरे टिकट भेज दिहें। फ्रेंचाइजियो खुदे अपना वेबसाइट पर टिकट बेच रहल बाड़ी स, सीमित मात्रा में टिकट उ लोग खेल के जगह के बॉक्स ऑफिस से बेच रहल बा।

 फारमेट 
टीम सभ के दू गो ग्रुप में बाँटल गइल बाटे (A अउरी B)। हर एक टीम 7 गो घरेलू आ बहरें मैच खेली, बिपक्षी ग्रुप के टीम के दू बेर सामना करी। अपना खुद के ग्रुप में टीम एक दुसरे से एकहक ठो मैच खेलिहें। एह तरीका से कुल सत्तर गो मैच पूरा देस भर में 12 गो जगहन पर आयोजित होखिहें।

 ग्रुप A  ग्रुप B मुंबई इंडियंस  चेन्नई सुपर किंग्स  कोलकाता नाईट राइडर्स  सनराइजर्स हैदराबाद राजस्थान रॉयल्स  गुजरात टाइटंस  डेल्ही कैपिटल्स  रॉयल चैलेंजर्स बैंगलौर    लखनऊ सुपर जायंट्स  पंजाब किंग्स

 प्वाइंट सारणी 

 मैच समरी 

 लीग स्टेज 

ग्रुप स्टेज के शेड्यूल 17 फरवरी 2023 के प्रकाशित भइल।

मैच

 प्लेऑफ 

 क्वालीफायर 1 

 एलिमिनेटर 

 क्वालीफायर 2 

 फाइनल 

 प्रसारण 
जून 2022 में 2023 से 2027 के बीच एह लीग के प्रसारण अधिकार ₹48,390 करोड़ (6.1 बिलियन अमेरिकी डॉलर) में बिकाइल आ ई लीग नेशनल फुटबॉल लीग के बाद दुनिया के दुसरा सभसे महँगा टूर्नामेंट के रूप में स्थापित भइल आ इंग्लिश प्रीमियर लीग के पीछे छोड़ दिहलस। स्टार स्पोर्ट्स आपन टेलीविजन कांट्रेक्ट के रिन्यू कइलस, आ वायाकॉम18 बिसेस रूप से स्ट्रीमिंग के अधिकार हासिल कइलस, ऊ लोग सगरी मैच सभ के जियो सिनेमा मोबाइल ऐप पर स्ट्रीम करी।

पहिला बेर भारत में जियो सिनेमा मोबाइल ऐप के माध्यम से आईपीएल के मैच के ऑनलाइन 4K (अल्ट्रा एचडी) अउरी मुफ्त में स्ट्रीम कइल जाई। लाइव स्ट्रीमिंग के बीच दर्शक कैमरा के एंगल, कमेंट्री के भाषा आ ग्राफिक्स भाषा बदल सकेलें। भाषा के बिकल्प के तहत अंग्रेजी, हिंदी, मराठी, बंगाली, भोजपुरी, ओडिया, तेलुगु, तमिल, कन्नड़, आ मलयालम के बिकल्प उपलब्ध होखिहें। भोजपुरी में एकर लाइव स्ट्रीमिंग पहिली बेर होखे जा रहल बाटे।

 संदर्भ 

 बाहरी कड़ी 

Series home at ESPN Cricinfo

श्रेणी:आईपीएल
श्रेणी:भारत में क्रिकेट